Faḍma ttaxren i tmurt-nsen, lexla-nsen ɛeddan-as-d. Tenṭeq ɣer gma-s tesseqsa-t sani n teddu, yenna-yas : ʺlḥu kan, tebɛi-yi-d tessusmeḍˮ.Tessussem, tettabaɛ-it akenni. Iɛedda wass di nṣaf, teɣli-d temeddit, yella nutni t tikli. Faḍma tebda la teţxemmim, am akenni yuffa-ţ wulis ; lamɛna tessussem kan, la tleḥu. Yeɣli-d yiḍ. Bbwḍen ɣer yiwet lɣaba tessexlaɛ ; ullansi siɛeddi bnadem. Kecmen deg-s, almi ttaswiɛt iqelb-d ɣer-s Bu Yedmimen, yena-yas : ˮ tura dagi ara kem-ǧeɣˮ.Yeṭṭef iccudd-iţ s umrar deg ḍaṛṛen almi d aqarru, ɣer yiwet n tejra. Neţţat teţru kan, teţru idamen ; ur tuggad ara lmmut aken ţţ-iɣaḍ lḥal di gma-s, imi tebɣiḍ ad iyiteǧeḍ dagi ad qqimaɣ, lamaɛna inni-yi kan dacu i d sebba, dacu ixedmeɣ ?ʺ Neţţa ur s-yerra ara ula d awal. Yeǧǧa-ţ dinna iruḥ-d yuɣal-d s axxam. Yaf-d tamettut-is thegga-yas imensi xir bbwussan nniḍen irkulli, yerna teḍsay-as-d bac ad iţţu leɣbayen-is. Ulama iṣṣeḍlem Faḍma di tin texḍem, lamaɛna tɣaḍ-it mi ţ-in-iǧǧa i lewḥuc. Tura ad d-nuɣal ar Faḍma. Yuɣ lhal lɣabanni i deg iţ-yeǧǧa gma-s teččur d lewḥuc. Kra bbwayen iteţen lɛebd yella dinn. Mi s-d-yeṭaxer kan Bu Yedmimen, tebda tessel i wesrugmet, i weskaɛwew, i ṣṣut sya d sya. Teţwaḥiḍ kan